又到左lunch時間，知道銀城開咗間新餐廳mini Friday，裝修係倫敦風格，有倫敦電話亭。中午時間冇乜人嚟食，12:00-16:00 lunch set有10個選擇，我揀咗煙三文魚benedict, 朋友揀忌廉蟹肉燴飯。餐前有蘑菇湯，蘑菇味好濃，好多蘑菇，非常好味。餐包係番茄包，第一次食番茄包，好濃嘅蕃茄味，好香軟。煙三文魚benedict等左好耐先到，味道總算不錯，旁邊嘅菇好好味，半熟蛋，麵包有少少脆，有口感。